የፀጥታው ም/ቤት ምስራቅ አፍሪካን ሊጎበኝ ነው
 የተባበሩት መንግስታት ድርጅት የፀጥታው ምክር ቤት አባላት በሚቀጥለው ሳምንት በምስራቅ አፍሪካ  ያለውን ወቅታዊ ሁኔታ ሊጎበኙ ነው፡፡በደቡብ ሱዳን የኢጋድ ልዩመልዕክተኞች ሊቀመንበር አምባሳደር ስዩም መስፍን እንደገለፁት በተለይ በደቡብ ሱዳን ያለውን የሰላም ሂደት ለመታዘብ ነው ጉብኝቱን የሚያካሂዱት፡፡በዚሁ ግዜ ውስጥም የኢጋድ መሪዎች ስብሰባቸውን በአዲስ አበባ ያካሂዳሉ፡፡  በዋናነትም የደቡብ ሱዳን ተፋላሚ ወገኖችን ለማግበባት እየተካሄደ ያለውን የሰላም ሂደት እንድሚገመግሙ ይጠበቃል፡፡በደቡብ ሱዳን ግጭቱ ያስከተለውን ሰብዓዊ ቀውስ አስመልክቶም ኢጋድ አንድ አቋም ያወጣል ተብሎ ይጠበቃል፡፡እንደ ኢሬቴድ ዘገባ ይህ በእንዲህ እንዳለ በኢጋድ አስታራቂነት በአዲስ አበባ እየተካሄደ ያለው አምስተኛው ዙር የደቡብ ሱዳን የሰላም ድርድር እንደቀጠለ ነው፡፡በሀገሪቱ ሁሉም ባለድርሻ አካላት ዘላቂ ሰላምን ለማምጣት በሚል በተዘጋጀው ረቂቅ የፖለቲካ ድርጅት አጀንዳዎች ላይ ሀሳባቸውን መግለፅ ጀምረዋል፡፡